
           Nr.23/62/2007
                                                                                                                   23/63/2007

BIROUL PERMANENT 

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru modificarea Ordonanţei Guvernului nr.43/1997 privind regimul drumurilor, republicată (P.L.x 124/2007) şi asupra propunerii legislative pentru modificarea Ordonanţei Guvernului nr.43/1997 privind regimul drumurilor (P.l.x 127/2007).


Prin obiectul de reglementare şi conţinut, iniţiativele legislative fac parte din categoria legilor ordinare.
PREŞEDINTE,

Iulian Iancu

           Nr.23/62/2007

                                                                                                                   23/63/2007

R A P O R T

asupra proiectului de Lege pentru modificarea Ordonanţei Guvernului nr.43/1997 privind regimul drumurilor, republicată şi asupra propunerii legislative pentru modificarea Ordonanţei Guvernului nr.43/1997 
privind regimul drumurilor



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, pentru dezbatere în fond, cu următoarele proiecte de acte normative:



1. Proiect de Lege pentru modificarea Ordonanţei Guvernului nr.43/1997 privind regimul drumurilor, republicată, primit cu nr.P.L.x 124 din 12 martie 2007.



Prin acest proiect de lege se propune completarea articolului 38 şi modificarea literelor a) şi b) ale alineatului (1) al articolului 60.



Proiectul de lege a fost adoptat de Senat, în şedinţa din 6 martie 2007, pe baza propunerii legislative a domnului deputat Istvan Antal.



Propunerea legislativă a fost avizată favorabil de Consiliul Legislativ, cu nr.1566 din 20 noiembrie 2006, cu observaţii şi propuneri.



Guvernul României, cu actul nr.3654 din 4 decembrie 2006, a comunicat că susţine propunerea legislativă.


Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic cu nr.26/1485/2007.


2. Propunerea legislativă pentru modificarea Ordonanţei Guvernului nr.43/1997 privind regimul drumurilor.



Prin această iniţiativă legislativă se propune introducerea unui nou alineat la articolul 21 din Ordonanţa Guvernului nr.43/1997 privind finanţarea de către Administraţia Naţională a Drumurilor a reabilitării sectoarelor de drumuri naţionale care sunt situate în intravilanul localităţilor.



Ordonanţa Guvernului nr.43/1997 privind regimul drumurilor a fost aprobată cu modificări şi completări prin Legea nr.82/1998 şi a fost republicată în Monitorul Oficial al României, Partea I, nr.237 din 29 iunie 1998 a fost modificată prin Ordonanţa Guvernului nr.38/2006, în care se prevede că pentru realizarea proiectelor prioritare de interes naţional şi european, sectoarele de drumuri naţionale situate în intravilanul şi extravilanul unor localităţi vor fi preluate de către Compania Naţională de Autostrăzi şi Drumuri Naţionale din România, în vederea realizării lucrărilor respective.



Propunerea legislativă a fost avizată favorabil de Consiliul Legislativă, cu nr.1477 din 3 noiembrie 2006, cu observaţii şi propuneri.



Guvernul României, cu actul nr.3557 din 22 noiembrie 2006, a comunicat că nu susţine adoptarea acestei propuneri legislative.


Propunerea legislativă a fost respinsă de Senat în şedinţa din 6 martie 2007.



Propunerea legislativă a fost avizată favorabil de Comisia pentru administraţie publică, amenajarea teritoriului şi echilibru ecologic cu nr.26/1482/2007.



Examinarea iniţiativelor legislative a avut loc în şedinţa comisiei din data de 22 martie 2007.



La lucrările comisiei au fost prezenţi 21 deputaţi din totalul de 23 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma dezbaterilor, membrii comisiei au hotărât să propună plenului Camerei Deputaţilor următoarele:



- respingerea propunerii legislative pentru modificarea Ordonanţei Guvernului nr.43/1997 privind regimul drumurilor (P.l.x 127/2007);



- adoptarea proiectului de Lege pentru modificarea Ordonanţei Guvernului nr.43/1997 privind regimul drumurilor, republicată (P.L.x 124/2007), cu amendamente admise.


Prin obiectul de reglementare şi conţinut, aceste iniţiative legislative fac parte din categoria legilor ordinare.



Potrivit prevederilor Constituţiei României, republicată, Camera decizională pentru aceste iniţiative legislative este Camera Deputaţilor.

A M E N D A M E N T E     A D M I S E

la proiectul de Lege pentru modificarea Ordonanţei Guvernului nr.43/1997 privind regimul drumurilor, republicată 

	Nr.

crt.
	Text O.G. nr.43/1997
	Text proiect de lege adoptat de Senat
(P.L.x 124/2007)


	Amendamente admise
	Motivaţia

	0
	1
	2
	3
	4

	1
	______
	LEGE

pentru modificarea ordonanţei Guvernului nr.43/1997 privind regimul drumurilor, republicată


	LEGE

pentru modificarea ordonanţei Guvernului nr.43/1997 privind regimul drumurilor
	Conform normelor de tehnică legislativă

	2
	______
	Art.I. – Ordonanţa Guvernului nr.43/1997 privind regimul drumurilor, aprobată cu modificări şi completări prin Legea nr.82/1998, republicată în Monitorul Oficial al României, partea I, nr.237 din 29 iunie 1998, cu modificările şi completările ulterioare, se modifică şi se completează după cum urmează:


	Art.I. – Ordonanţa Guvernului nr.43/1997 privind regimul drumurilor, republicată în Monitorul Oficial al României, partea I, nr.237 din 29 iunie 1998, cu modificările şi completările ulterioare, se completează după cum urmează:


	Ordonanţa Guvernului nr.43/1997 nu se modifică, doar se completează.

	3
	
	1. La articolul 38 se introduc două alineate noi, alin.(2) şi (3) cu următorul cuprins:

„(2) Pe sectoarele de drumuri publice, care traversează localităţi, unde pe partea carosabilă   a    drumului    public   circulă
	1. La articolul 38 se introduc două alineate noi, alin.(2) şi (3) cu următorul cuprins:

„(2) Pe sectoarele de drumuri publice,   care  traversează localităţi, unde pe partea carosabilă a drumului
	Precizări necesare.


	0
	1
	2
	3
	4

	
	______

______
	animale în grup, în turmă sau animale izolate, de povară ori de călărie, proprietarii, respectiv Asociaţia Crescătorilor de Animale, sunt obligaţi să asigure curăţarea părţii carosabile folosite în acest scop, în maximum o oră după trecerea animalelor, atât în intravilanul, cât şi în extravilanul localităţii. Supravegherea îndeplinirii sau a neîndeplinirii acestor obligaţii revine autorităţilor administraţiei publice locale.

(3) Proprietarii animalelor de tracţiune care circulă pe drumurile publice trebuie să asigure acestora un dispozitiv special, care să preîntâmpine împrăştierea excrementelor pe partea carosabilă a drumului public.”


	public circulă animale în grup, în turmă sau animale izolate, de povară ori de călărie, conducătorii acestora sunt obligaţi să asigure curăţarea părţii carosabile care a fost afectată de acestea cât mai repede posibil. Constatarea şi sancţionarea neîndeplinirii acestor obligaţii revine autorităţilor administraţiei publice locale.

(3) Conducătorii animalelor de tracţiune care circulă pe drumurile publice trebuie să asigure acestora un dispozitiv special, care să preîntâmpine împrăştierea excrementelor pe partea carosabilă a drumului public.”


	

	4
	Art.60. – (1) Constituie contravenţii şi se sancţionează următoarele fapte:

a) încălcarea prevederilor art.17 alin.(2), ale art.18, 31, 38 şi ale art.49 alin.(2) se sancţionează cu amendă de la 10.000.000 lei la 20.000.000 lei, aplicată persoanelor fizice sau juridice;

b) încălcarea prevederilor art.16 alin.(2), art.26, 30, art.32 alin.(2), art.43, art.44 (3), art.46, art.47 alin.(11) – (5), ale art.48, 50, 52 şi 53 se sancţionează cu amendă de la 30.000.000 lei la 40.000.000 lei, aplicată persoanelor fizice şi juridice,
	2. La articolul 60, literele a) şi b) ale alineatului (1) vor avea următorul cuprins:

______

„a) încălcarea prevederilor art.17 alin.(2), art.31, art.36, art.38 alin.(2), art.40 alin.(1), art.44 alin.(1) şi ale art.49 alin.(2) se sancţionează cu amendă de la 100 lei la 500 lei;
b) încălcarea prevederilor art.16 alin.(2), art.26, art.30, art.32 alin.(2), art.38 alin.(1), art.40 alin.(2), art.41 alin.(1), art.43, art.44 alin.(2) şi (3), art.46, art.47 alin.(11) – (5), art.48, art.50, art.52 şi ale art.53 se sancţionează cu amendă de la 500 lei la 1.000 lei;”


	2. La articolul 60, după litera i) a alineatului (1) se introduce litera j) cu următorul cuprins:
______
______

j) încălcarea prevederilor art.38 alin.(2) se sancţionează cu amendă de la 100 lei la 500 lei.

	Conform modificării articolului 38.



	5
	______
	Art.II. – Ordonanţa Guvernului nr.43/1997 privind regimul drumurilor, aprobată cu modificări şi completări prin Legea nr.82/1998, republicată în Monitorul Oficial al României, Partea I, nr.237 din 29 iunie 1998, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, partea I, dându-se textelor o nouă numerotare.


	3. Articolul II va avea următorul cuprins:
Art.II. – Ordonanţa Guvernului nr.43/1997 privind regimul drumurilor,  republicată în Monitorul Oficial al României, Partea I, nr.237 din 29 iunie 1998, cu modificările şi completările ulterioare, precum şi cu completările aduse prin prezenta lege, se va republica în Monitorul Oficial al României, partea I, dându-se textelor o nouă numerotare.


	Conform normelor de tehnică legislativă.


                                  PREŞEDINTE,                                                                      SECRETAR,

                                    Iulian Iancu                                                                         Aurelia Vasile

Consilier parlamentar,

Daniel Bădina

